CELEX: 62015TB0718
Language: el
Date: 2016-07-20 00:00:00
Title: Υπόθεση T-718/15 R: Διάταξη του Προέδρου του Γενικού Δικαστηρίου της 20ής Ιουλίου 2016 — PTC Therapeutics International κατά EMA [Ασφαλιστικά μέτρα — Πρόσβαση στα έγγραφα — Κανονισμός (ΕΚ) 1049/2001 — Έγγραφα που βρίσκονται στην κατοχή του EMA και αφορούν πληροφορίες οι οποίες παρασχέθηκαν από επιχείρηση στο πλαίσιο της αιτήσεώς της για τη χορήγηση άδειας κυκλοφορίας φαρμάκου στην αγορά — Απόφαση περί χορηγήσεως προσβάσεως στα έγγραφα σε τρίτον — Αίτηση αναστολής εκτελέσεως — Επείγον — Fumus boni juris — Στάθμιση των συμφερόντων]

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/27
            
         Διάταξη του Προέδρου του Γενικού Δικαστηρίου της 20ής Ιουλίου 2016 — PTC Therapeutics International κατά EMA
   (Υπόθεση T-718/15 R)
   ([Ασφαλιστικά μέτρα - Πρόσβαση στα έγγραφα - Κανονισμός (ΕΚ) 1049/2001 - Έγγραφα που βρίσκονται στην κατοχή του EMA και αφορούν πληροφορίες οι οποίες παρασχέθηκαν από επιχείρηση στο πλαίσιο της αιτήσεώς της για τη χορήγηση άδειας κυκλοφορίας φαρμάκου στην αγορά - Απόφαση περί χορηγήσεως προσβάσεως στα έγγραφα σε τρίτον - Αίτηση αναστολής εκτελέσεως - Επείγον - Fumus boni juris - Στάθμιση των συμφερόντων])
   (2016/C 326/48)
   Γλώσσα διαδικασίας: η αγγλική
   
      Διάδικοι
   
   
      Αιτούσα: PTC Therapeutics International Ltd (Δουβλίνο, Ιρλανδία) (εκπρόσωποι: G. Castle, B. Kelly, H. Billson, solicitors, M. Demetriou, QC, και C. Thomas, barrister)
   
      Καθού: Ευρωπαϊκός Οργανισμός Φαρμάκων (εκπρόσωποι: T. Jabłoński, A. Spina, A. Rusanov, S. Marino και N. Rampal Olmedo)
   
      Παρεμβαίνουσα υπέρ της αιτούσας: European Confederation of Pharmaceutical Entrepreneurs (Eucope) (Βρυξέλλες, Βέλγιο) (εκπρόσωποι: S. Cowlishaw, solicitor, και D. Scannell, barrister)
   
      Αντικείμενο
   
   Αίτηση βάσει των άρθρων 278 και 279 ΣΛΕΕ με την οποία ζητείται, κατ’ ουσίαν, η αναστολή εκτελέσεως της αποφάσεως EMA/722323/2015 του EMA, της 25ης Νοεμβρίου 2015, που επιτρέπει σε τρίτον, δυνάμει του κανονισμού (ΕΚ) 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), την πρόσβαση σε ορισμένα έγγραφα που περιέχουν πληροφορίες οι οποίες παρασχέθηκαν στο πλαίσιο αιτήσεως για τη χορήγηση άδειας κυκλοφορίας του φαρμάκου Translarna στην αγορά.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλει την εκτέλεση της αποφάσεως EMA/722323/2015 του Ευρωπαϊκού Οργανισμού Φαρμάκων (ΕΜΑ), της 25ης Νοεμβρίου 2015, που επιτρέπει σε τρίτον, δυνάμει του κανονισμού (ΕΚ) 1049/2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), την πρόσβαση στην έκθεση κλινικής δοκιμής «Ataluren (PTC124) PTC124-GD-007-DMD», σχετικά με μελέτη αποτελεσματικότητας και ασφάλειας της φάσης 2 B όσον αφορά το Ataluren επί ατόμων που εμφανίζουν μυϊκή δυστροφία τύπου Duchenne και μυϊκή δυστροφία Becker.
            
         
               2)
            
            
               Υποχρεώνει τον EMA να μη δημοσιοποιήσει την έκθεση που αναφέρεται στο σημείο 1.
            
         
               3)
            
            
               Επιφυλάσσεται ως προς τα δικαστικά έξοδα.